laion/Wikipedia-Exotic huggingface dataset:
רוני אלון

רוני אלון היא מנהלת ישראלית. הייתה מנכ"לית המשרד לשיתוף פעולה אזורי. קודם לכן שימשה בין השנים 2014 ל-2020 כמנהלת מערך התוכן והאסטרטגיה בבית הנשיא הישראלי. אלון היא בתו של נשיא בית המשפט המחוזי בבאר שבע לשעבר, ספי אלון, אחיינתו של שר התיירות חבר הכנסת לשעבר הרב בני אלון ואימו של איתי פריינד אלוף ישראל בטאקונדו. היא בעלת תואר ראשון בתוכנית פכ"מ (פילוסופיה, כלכלה ומדע המדינה) של האוניברסיטה העברית אותו סיימה בהצטיינות. כיום היא לומדת לתואר שני בלימודי המזרח התיכון באוניברסיטת תל אביב. אלון הייתה יועצת תוכן וכותבת נאומים ראשית של יו"ר הכנסת, ראובן ריבלין. מ-2014 ועד 2020 שימשה אלון כמנהלת מערך התוכן והאסטרטגיה בבית הנשיא והייתה אחראית בין היתר על פיתוחה ויישומה של תוכנית הדגל של נשיא המדינה, ריבלין "תקווה ישראלית". בנוסף לכך, היא הייתה אחראית על מערך הכתיבה והמחקר ועל ההקמה והפיתוח של מרכז המבקרים בבית הנשיא. ביוני 2021 מינה השר לשיתוף פעולה אזורי, עיסאווי פריג' את אלון למנכ"לית המשרד. חודש לאחר מכן אושר המינוי. רבקה אהובתי, תוצאות הבחירות הן קריאת השחרור שלי, טור דעה, הארץ 8.12.22 אריק זיו ויזר, ריבלין:”צוות מנצח לא מחליפים”, באתר ליכודניק, ‏1.7.14 חדשות כיפה, ‏האחיינית של הח"כ מהאיחוד הלאומי מונתה למנכ"לית משרדו של עיסאווי פריג', באתר כיפה, 29 ביוני, 2021 17:41 המטבחון של רובי: האנשים שעובדים בבית הנשיא, באתר mynetjerusalem, ‏2015-04-26 חזקי ברוך, רוני אֵלון תמונה למנכ"לית המשרד לשיתוף פעולה אזורי, באתר ערוץ 7, ‏2021-06-29 פריג' מינה את האחיינית של הרב אלון למנכ"לית משרדו, באתר סרוגים ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שמואל כ"ץ (רב)

הרב שמואל כ"ץ (ט' בכסלו ה'תשט"ו, 4 בדצמבר 1954) הוא רב וחוקר תולדות הרבנות הראשית. הרב שמואל כ"ץ נולד במושב ניר גלים לזאב וחדוה כ"ץ, ניצולי השואה מהונגריה. אמו היא תאומת מנגלה. למד בישיבת בני עקיבא אור עציון ולאחר מכן בישיבת מרכז הרב בירושלים בשנים ה'תשל"ז - ה'תש"נ. קיבל הסמכה לרבנות מהרב שלמה זלמן מן ההר, רבה של בית וגן, ומהרבנות הראשית. שימש שנים רבות כרב בתי ספר ממ"ד תורני בהר נוף, ואולפנת חורב בירושלים. קדושים תהיו והיה מחניך קדוש מושגים ודעת הרבנות הראשית לישראל - שבעים שנה לייסודה (שלושה כרכים) ערך מחדש את הספר "זכְרון - עדות" בו רואיין אביו, זאב כ"ץ, על קורותיו כנער לפני השואה, בה ולאחריה. ערך בעריכת משנה את הספר "ניצחונה הגדול של 'תאומת מנגלה', משואת הונגריה ועד ניר גלים", מאת דוד אלקנה כ"ץ, בו נכתב סיפור חייה של אמו של הרב כ"ץ, חדוה כ"ץ (לבית שטרן), ניצולת שואה ילידת העיר בקשצ'בה שבהונגריה, ששרדה את ניסויי מנגלה יחד עם אחותה התאומה באושוויץ. נישא לעדה לבית וייטמן, להם חמישה ילדים והם מתגוררים בשכונת הר נוף בירושלים. אחיו, הרב קלמן כ"ץ, הוא ר"מ בישיבת אור עציון. גיסו הוא הרב זאב וייטמן, רב תאגיד תנובה ורב היישוב אלון שבות. מידע על שמואל כץ בקטלוג הספרייה הלאומית שיעורים, באתר ערוץ מאיר הרב שמואל כ"ץ, יסורי ארץ ישראל בעקבתא דמשיחא, באתר הרצוג הרב שמואל כ"ץ, יום העצמאות, באתר דעת, ‏ה'תשס"ב הרצאת הרב שמואל כץ על ייסודה של הרבנות הראשית, באתר Youtube עדותן של "תאומות מנגלה", באתר YouTube, ‏17 באפריל 2012 דוד אלקנה כ"ץ, ניצחונה הגדול של 'תאומת מנגלה', משואת הונגריה ועד ניר גלים, ניר גלים, ישראל: עטרת, ב' באייר תשפ"ג, 23 באפריל 2023 הרב שמואל כ"ץ, באתר ממ"ד תורני לבנות הר נוף, ירושלים שמואל כץ, קדושים תהיו -שמואל כץ, באתר תורה שלמה הרב שמואל כ"ץ, והיה מחניך קדוש : הלכות והליכות בטיול, מחנה קיץ וקיטנה / מאת שמואל כ"ץ., באתר הספרייה הלאומית של ישראל, ‏ה'תשל"ח הרב שמואל כ"ץ, מושגים ודעת, באתר מערך הספריות והמידע הרבנות הראשית לישראל - שבעים שנה לייסודה, תרפ"א-תשנ"א : סמכותה, פעולותיה, תולדותיה : אסופת מאמרים, מקורות, נאומים זכרונות / בעריכת איתמר ורהפטיג - עורך ראשי, הרב שמואל כ"ץ - עורך., באתר הספרייה הלאומית של ישראל זאב כ"ץ, תוכן עניינים, זכרון - עדות, ישראל: עטרת, ח' באדר א' ה'תשפ"ב, עמ' 4 זאב כ"ץ, מראיין דוד סטרסלר, זכרון עדות : קורות נער יהודי מקרפטה רוס לפני השואה, בשואה ולאחריה, באתר הספרייה הלאומית של ישראל, ‏ה'תשנ"ז ניצחונה הגדול של 'תאומת מנגלה' : משואת הונגריה ועד ניר גלים, דוד אלקנה כ"ץ, באתר הספרייה הלאומית של ישראל, ‏2023
אראלה תלמי

אראלה תלמי (נולדה ב־26 באוקטובר 1942) היא מוזיקאית וסופרת ישראלית. אראלה תלמי נולדה בקיבוץ אפיקים להורים יוצאי וינה, אוסטריה. היא החלה את דרכה כנגנית חליל צד בקיבוץ, המשיכה את לימודיה אצל חלילן התזמורת הפילהרמונית הישראלית אורי שׂהם וזכתה במלגות מטעם קרן התרבות אמריקה-ישראל. לאחר שירותה הצבאי בתזמורת צה"ל המשיכה את לימודי המוזיקה המתקדמים בבית הספר ג׳וליארד בניו יורק, שם למדה אצל חלילן התזמורת הפילהרמונית של ניו יורק, ג׳וליוס בייקר, בעזרת מלגה מיוחדת של קרן התרבות התרבות אמריקה-ישראל (1968-1965). ב־1964 נישאה למנצח-מלחין יואב תלמי, איתו הרבתה להופיע ברחבי העולם כדואו חליל-פסנתר ברסיטלים ומוזיקה קאמרית. הזוג תלמי שיתף פעולה גם כסולנית ומנצח בקונצרטים שונים ובהקלטות לרדיו, לטלוויזיה ולתקליטורים. אראלה כיהנה כחלילנית הראשונה של האנסמבל הקאמרי הישראלי עם המנצח גארי ברתיני (לימים התזמורת הקאמרית הישראלית) ואיתו הופיעה כסולנית בישראל ובסיור התזמורת בארצות הברית. לאחר פרישתה מהתזמורת התרכזה בקריירה עצמאית, בנגינת סולו עם תזמורות שונות ברחבי העולם, בהופעות ברסיטלים, במוזיקה קאמרית ובהגשת כיתות אמן. היא הקליטה תוכניות רבות לתחנות רדיו בארץ ובחו״ל והוציאה מספר רב של תקליטורים עם הרכבים שונים. לאחר שפרשה מקריירה מוזיקלית רבת שנים עברה אראלה לכתיבת ספרים (2008). תחילה הקדישה זמן לסיפורים מחורזים לילדים וארבעת ספריה הראשונים בסדרת ״ילדי המנגינות״ - ״אל הגליל בעקבות החליל״, ״מי מנמנם פה בתוך חצוצרה?״, ״הרפתקה לילית עם פסנתר״, ״קרן היער המסתורית״ - ראו אור בהוצאת ״מבע״. בהמשך פנתה לכתיבה למבוגרים ורומן הביכורים שלה, לראותה בלבד, רומן היסטורי המתרחש בשנות הארבעים של המאה הקודמת, ראה אור בהוצאת "עולם חדש" בפברואר 2021. תמר רותם, פינת הילד | חינוך מוזיקלי לגיל הרך, באתר הארץ, 14 באוגוסט 2011 כתבה על ספרי הילדים באתר ׳מוטקה׳ בית לוחמי הגטאות, הקתדרה המקוונת - פרשת מאוריציוס https://www.maariv.co.il/culture/literature/Article-858939 https://www.makorrishon.co.il/opinion/415741/ אראלה תלמי (1942-), דף שער בספרייה הלאומית
ברחובות של תל אביב

"ברחובות של תל אביב" הוא שיר שהוקלט על ידי הזמרת הישראלית עדן בן זקן, מתוך אלבום האולפן החמישי שלה, מועבט (2021). הוא יצא לאור ב-7 ביוני 2021, בהוצאת חברות התקליטים שרית הפקות וארומה מיוזיק, כסינגל העשירי מתוך האלבום. במקור, יצא השיר כבר ב-5 במאי 2021, עם קליפ מילים נלווה שהועלה ליוטיוב. השיר הגיע למקום החמישי במצעד הרשמי של גלגלצ. השיר נכתב על ידי אבי אוחיון, הולחן על ידי אבי אוחיון ומתן דרור והופק על ידי מתן דרור גם כן. לאחר ש"מועבט" זכה להצלחה ארצית רבה, הוחלט כי בן זקן תוציא את הרצועה הראשונה ממועבט, כסינגל העשירי מתוכו. בסמוך לכך, הופצה עטיפתו הרשמית, אשר דמתה ברובה לעטיפת האלבום עצמו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-650,000 השמעות. קליפ המילים הרשמי של השיר פורסם ב-5 במאי 2021, חודש לפני שיצא כסינגל. הקונספט של הקליפ הוא הנפשה, ובתחילתו ניתן לראות את בן זקן במרפסת ביתה, כשהיא מביטה בשמיים בעת שלילה בחוץ. בהמשך, היא נכנסת פנימה ומתחילה לכתוב דברים. לאחר מכן, היא נוסעת ברכב ובאחת מהסצנות הולכת כשגשם יורד עליה. נכון ליולי 2021, מונה הצפיות של הקליפ עומד על למעלה מ-8 מיליון צפיות. קליפ המילים של "ברחובות של תל אביב" זכה להצלחה רבה כאשר צבר בשבוע אחד 833,000 אלף צפיות והיה הקליפ השני הנצפה ביותר בישראל ביוני 2021, כשמלפניו ניצב "מועבט" של בן זקן גם כן, שצבר 885,000 אלף צפיות באותו השבוע. בשבוע שקדם לו, צבר 930,000 אלף צפיות כשמלפניו ניצב בשנית "מועבט" שצבר 944,000 אלף צפיות. סרטון השיר "ברחובות של תל אביב" באתר יוטיוב ברחובות של תל אביב, נבדק ב-2021-07-01 עדן בן זקן - ברחובות של תל אביב, נבדק ב-2021-07-01 גלגלצ, באתר glz.co.il מועבט, נבדק ב-2021-07-01 יאיר מור, דירוג יוטיוב השבועי: עדן בן זקן מככבת, ומה עם נועה קירל?, באתר אייס, 27 ביוני 2021 יאיר מור, דירוג יוטיוב השבועי: איזה זמר עם הכי הרבה צפיות?, באתר אייס, 20 ביוני 2021
שלפים

שלפים היא שכונה קהילתית שנמצאת בין הקיבוץ הדתי שלוחות והקיבוץ החילוני רשפים הנמצאים בעמק בית-שאן. שלפים נמצאת תחת חסותה של המועצה האזורית עמק המעיינות והיא מקבלת שירותים מוניציפליים מרשפים ושלוחות. השכונה נמצאת בשטח בין שני הקיבוצים ומתגוררים בה כ-116 משפחות. בשכונה יש אוכלוסייה המורכבת בעיקר מדתיים, דתיים לשעבר וחילונים. השכונה מעצובת בדומה לשיבולת ובמרכז "השיבולת" יש שדרה של שטח ציבורי פתוח, החוצה את השכונה לכל אורכה, מלבד זאת במקום יש גם מדשאה, מתחם מתקני משחק לפעוטות וכ-2 מגרשי משחקים. ביישוב הוקם אולם תרבות מפואר. השכונה לא צפויה בעתיד להפוך ליישוב קהילתי עצמאי ונפרד מרשפים ושלוחות אך מתנהלת כיישוב עצמאי. השם של היישוב הוא הלחם בסיסים של 2 הקיבוצים בהם נמצאת שלפים, הקיבוץ הדתי שלוחות והקיבוץ החילוני רשפים. עד ל-2014 התגוררו מרבית חברי שלפים בקראווילות שהוצבו בשטח של הקיבוץ רשפים, בסמוך למקום בו נבנה "שלפים". כבר ב-2016 פורסם כי מתגוררות בשלפים כ-40 משפחות בבתי קבע ו-17 נוספות בקראווילות. מספר שנים לאחר מכן הוכפל מספר הבתים ונכון ל-2020 מתגוררים בשלפים כ-200 תושבים ב-80 בתים, וזאת לפני תוכנית הרחבה נוספת. מיטל ישוב קהילתי שלפים, עמק המעיינות, באתר המגורים בכפר שלפים - דו קיום בבנייה, סרטון באתר יוטיוב (אורך: 3:03) צופיה הירשפלד, מעורב קיבוצי: שכונת דתיים-חילונים אחרת, באתר ynet, 29 בנובמבר 2011 מיכאל יעקובסון, כך נראית הווילה של ח"כ לוי-אבקסיס ביישוב החדש והאליטיסטי, באתר Xnet‏, 12 במרץ 2020 ענת ג'ורג'י, הוא חילוני והיא דתייה. כשהם לא מצאו יישוב שמתאים להם, הם הקימו את שלפים, באתר TheMarker‏, 1 במרץ 2024 הודיה כריש-חזוני, קהילה מעורבת חדשה: בית כנסת לצד בריכה בשבת, באתר nrg‏, 23 בספטמבר 2016 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
מתיאס לאורידסן

מתיאס לאורידסן (באנגלית: Mathias Lauridsen; נולד ב-13 בינואר 1984) הוא דוגמן דני. הוא זכה להצלחה בינלאומית כאשר הופיע בקמפיין הבכורה של "מארק" מאת מארק ג'ייקובס בניו יורק ומיו מיו בפריז, לקולקציות האביב של שנת 2004. עבודתו עם מותגי אופנה בינלאומיים ואתרים גדולים ביססה את מעמדו כדוגמן-על. בשנת 2014, ווג כללו אותו כאחד מעשרת הדוגמנים המובילים בכל הזמנים. לאורידסן התגלה בשנת 2003 וכעת הוא חתום בפורד מודלס בפריז, IMG בניו יורק ובסקופ בקופנהגן. הוא נחשב לאחד מהדוגמנים המצליחים והמובילים בכל הזמנים, ובמהלך הקריירה שלו חתם על חוזים רבים, עם מותגי אופנה שונים כמו גוצ'י. במרוצת השנים שיתף פעולה עם חברות וגופים כדוגמת הרמס, ג'ון גליאנו וגם ולנטינו. במהלך הקריירה שלו השתתף לאורידסן במספר קמפיינים גדולים של מותגי אופנה רבים, בהם פראדה, גוצ'י, הוגו בוס, ז'יבנשי, לואי ויטון, כריסטיאן דיור, הרמס, פנדי, קלווין קליין, מארק ג'ייקובס, DKNY, טומי הילפיגר, לקוסט, קרולינה הררה, ארמני, קרטייה, ברברי, H&M, דיזל ונינה ריצ'י. הוא הופיע בעשרות מאמרי מערכת של מגזיני אופנה גדולים כמו ווג איטליה, ווג ל'אומו, ווג פריז, נומרו הום ומגזינים בינלאומיים רבים של GQ ו-Details. חלק מהצלמים שעבד עימם כוללים את מריו טסטינו, סטיבן מייזל, קרל לגרפלד, דייוויד סימס, פטריק דמרשלייה, קרייג מקדיאן וריצ'רד אבדון. האחרון מביניהם צילם את לאורידסן לקמפיין של הרמס בשנת 2004. הוא דורג במקום הראשון ברשימת "50 הדוגמנים המובילים ביותר בעולם" במשך שנתיים. לאורידסן היה הדוגמן הצעיר ביותר שהופיע ברשימה. הוא גם מדורג במקום השני ברשימת הדוגמנים המצליחים בעולם, שפורסמה על ידי פורבס. נכון ליולי 2014 מדורג ברשימות Top Icons Men ו-The Money Guys שמפורסמות על ידי Models.com. המאפיין המבדיל שלו הוא צלקת שיש לו על לחיו השמאלית. IMG מודלס – ניו יורק סיטי פרימיום מודלס – פריז קאלט מודל אייג'נסי – המבורג סקופ מודלס – קופנהגן אווניו מודולר – גטבורג סייט מנג'מנט סטודיו – ברצלונה סוכנות האם: סקופ מודלס – קופנהגן מתיאס לאורידסן, ברשת החברתית אינסטגרם Mathias Lauridsen, NYMag.com (באנגלית) A Family Man: Mathias Lauridsen Models Massimo Dutti SS21 Collection, Male Model Scene, ‏2021-03-15 (באנגלית אמריקאית) Mathias Lauridsen - Model, MODELS.com Top 10 Male Models of All Time - Vogue, web.archive.org, ‏2015-07-02 MODELS.com's "Top 50 Male Models" Intro, web.archive.org, ‏2008-01-11 The World's Most Successful Male Models, Forbes (באנגלית) MODELS.com's The Money Guys, MODELS.com MODELS.com's Top Icons Men, MODELS.com Of The Minute, MODELS.com (באנגלית אמריקאית)
קניון מרטין הבן

קניון לי מרטין הבן (באנגלית: .Kenyon Lee Martin Jr; נולד ב-6 בינואר 2001) הוא כדורסלן אמריקאי, שמשחק בקבוצת פילדלפיה 76' מליגת ה-NBA, בעמדת הסמול פורוורד. בנו של כדורסלן העבר קניון מרטין. קניון מרטין הבן למד בבית הספר התיכון אוקס כריסטיאן אך לא שיחק כדורסל באותה שנה. בתחילת שנת הלימודים, קניון מרטין ג'וניור הוצא מאוקס כריסטיאן כדי לקבל חינוך ביתי. לאחר שנת הלימודים הראשונה שלו, הוא נרשם למכינה של מכללת צ'מינאד, שם החל לשחק כדורסל כסטודנט ב'. וגויס מבית הספר סיירה קניון בצ'טסוורת', קליפורניה, מרטין שיחק לצד סקוטי פיפן ג'וניור וקאסיוס סטנלי. מרטין העמיד ממוצעים של 16.7 נקודות ו-9.8 ריבאונדים למשחק באלופת קליפורניה הפתוחה. מרטין התחייב במקור לשחק בתיכון ונדרבילט לפני שהפך את החלטתו ובחר ללמוד שנה לתואר שני באקדמיית IMG. באקדמיית IMG הוא העמיד ממוצעים של 20 נקודות ושמונה ריבאונדים למשחק.בתצוגת ההכנה הלאומית מרטין קלע 37 נקודות והראה יכולת משופרת. מרטין הכריז על דראפט ה-NBA 2020 ב-24 במרץ 2020. בדראפט ה-NBA‏ 2020 נבחר מרטין בבחירה ה-52 על ידי סקרמנטו קינגס, ומיד הועבר בטרייד ליוסטון רוקטס. ב-33 המשחקים הראשונים בהם שותף קלע מרטין 6.6 נקודות בממוצע למשחק, אולם ב-12 המשחקים האחרונים של העונה זכה לדקות משחק מרובות יותר, והעמיד ממוצעים של 16.8 נקודות, 7.3 ריבאונדים ו-2.3 אסיסטים למשחק. מרטין הוא בנם של קניון והתר מרטין,אביו נבחר ראשון בדראפט ה-NBA בשנת 2000 ושיחק בNBA במשך 15 שנים. מדיה וקבצים בנושא קניון מרטין הבן בוויקישיתוף פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN רשימת הנבחרים בדראפט 2020, באתר basketball-reference.com הסטטיסטיקות של מרטין ב-NBA, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
סולוטו

סולוטו בע"מ (באנגלית: Soluto) הייתה חברת תוכנה ישראלית שהתמחתה בזיהוי ותיקון תקלות ב-Microsoft Windows. סולוטו הוקמה בשנת 2008, על ידי תומר דביר וישי גרין. המוצר המקורי של החברה היה תוכנת מחשב שנועדה לטיפול בתקלות ושיפור ביצועי המחשב במערכת ההפעלה Windows XP. עם הזמן שינתה סולוטו את הכיוון העסקי שלה והשיקה שירותים המאפשרים לנהל, לפתור תקלות ולתמוך מרחוק במחשבים ובמכשירים ניידים. בספטמבר 2009 מונה נפתלי בנט למנכ"ל החברה, תפקיד שבו כיהן במשך מספר חודשים. שנה לאחר מכן, זכתה החברה בתחרות הסטארטאפים היוקרתית TechCrunch, מה שהקנה לה פרסום עולמי. החברה גייסה כ-18 מיליון דולר, ומנתה 40 עובדים במשרדיה בתל אביב. ב-2013 נרכשה סולוטו על ידי אשוריון (Asurion), חברה אמריקאית פרטית שעוסקת בשירותי תמיכה ותיקונים למכשירי סלולר, בסכום המוערך ב-130 מיליון דולר. בעקבות העסקה הפכה סולוטו למרכז הפיתוח של אשוריון בישראל, לה זו הייתה הרכישה הראשונה בישראל. ב-2022 הודיעה אשוריון על סגירת מרכז הפיתוח של סולוטו בישראל. אתר האינטרנט הרשמי של סולוטו ליאור נוביק, ‏ליהנות מטכנולוגיה: החברה הישראלית שמסייעת למיליונים ברחבי העולם, באתר מעריב אונליין, 23 בינואר 2019 דיאנה בחור ניר, "הסגירה של סולוטו היא ברכה לישראל", באתר כלכליסט, 28 ביולי 2022 איתי שמושקוביץ, Soluto - מי מעכב את עליית המחשב?, באתר ynet, 31 במאי 2010 Naftali Bennett CrunchBase Profile אסף גלעד, Soluto הישראלית זכתה בתחרות Techcrunch Disrupt, באתר כלכליסט, 27 במאי 2010 שגיא כהן, אקזיט: סולוטו נמכרה ב-130 מיליון דולר, באתר ynet, 30 באוקטובר 2013 סולוטו - הסוף: החברה שסידרה אקזיט לבנט נסגרת, 120 עובדים בישראל יפוטרו, באתר ynet, 24 ביולי 2022
כוסות ריקות

כוסות ריקות הוא סינגל של הצמד המוזיקלי הישראלי סטטיק ובן-אל תבורי, ביחד עם הזמר הישראלי ליאור נרקיס, אשר יצא לאור ב-29 ביוני 2021, כסינגל השני מתוך אלבום הבכורה של הצמד, "שבעה ירחים", על ידי חברת התקליטים Mobile1 Music. השיר נחשף לראשונה ב-13 ביוני 2021 בחתונתו של סטטיק עם אשתו שרית פולק, כשסטטיק ותבורי הופיעו עם השיר יחד עם נרקיס. דודי פטימר העניק לשיר ביקורת מעורבת, אמר כי "מצד אחד הם מפגיזים בביצוע מעולה, לחן טוב ופזמון קליט שמשרת את מטרת האמת האווירה וכולל פופ מסולסל, אך מצד שני הטקסט כולל חריזה קצת מאומצת ואידיוטית שלא מחזיקה מים אך הומור. זה לא אחד השירים הטובים לדעתי של הצמד והם הבריקו בעבר יותר, אך זה מספק את הסחורה כשיר אינסטנט קצר מועד". סרטון השיר "כוסות ריקות" באתר יוטיוב לדף השיר באתר הספרייה הלאומית מערכת ישראל היום, צפו: סטטיק מקפיץ את אורחי החתונה שלו עם בן אל וליאור נרקיס, באתר ישראל היום, 14 ביוני 2021 מערכת ישראל היום, האזינו: השיר החדש של סטטיק ובן אל עם ליאור נרקיס, באתר ישראל היום, 30 ביוני 2021 השיר שנחשף בחתונתו של סטטיק מתפרסם | האזינו, באתר ערוץ 20 דודי פטימר, ‏סטטיק ובן אל חברו לליאור נרקיס ללהיט מסיבות גנרי ובנאלי, באתר מעריב אונליין, 1 ביולי 2021
אפס מאמץ

"אפס מאמץ" הוא סינגל של הצמד המוזיקלי הישראלי סטטיק ובן-אל תבורי, ביחד עם הזמרת-יוצרת הישראלית נטע ברזילי, אשר יצא לאור ב-30 ביוני 2021, כסינגל השלישי מתוך אלבום הבכורה של הצמד, "שבעה ירחים", על ידי חברות התקליטים Mobile1 Music וטדי הפקות. השיר נכתב על ידי סטטיק, ג'ורדי וברזילי, ביחד עם שותפה של ברזילי ליצירה ומנהלה המוזיקלי אבשלום אריאל והזמרת-יוצרת יסמין מועלם. בשיר שרה ברזילי את השורה "אני לא צריכה מדלי-יה", שמכוונת כלפי דורון מדלי, אחד מכותבי שירה "Toy", שזכה באירוויזיון 2018, שאמר בראיון לחדשות 12 במאי 2018 כי "ההישג הוא שלי, נטע נקלעה לסיטואציה". ברזילי הגיבה שהעקיצה נעשתה בהומור, ושעדכנה את מדלי לגביה, שכן הם "בקשר מאוד מאוד טוב". במאקו נכתבה ביקורת חיובית עבור השיר, ובה נכתב, כי השיר הוא "שיר מעולה שכולל בתוכו עקיצה אחת נהדרת והפתעה בצוות הכותבים". השיר זכה להצלחה רבה, ושהה 14 שבועות רצופים בראש מצעד הפזמונים השבועי של גלגלצ - שיא של כל הזמנים לשיר שאינו שיר אירוויזיון. במצעד השנתי של התחנה לשנת תשפ"א הוא דורג במקום החמישי. בסקירת שנת 2021 של ספוטיפיי, "אפס מאמץ" הוא השיר הישראלי שקיבל הכי הרבה לחיצות לניגון חוזר בספוטיפיי, מעל ל-3 מיליון פעמים. נכון למרץ 2023 מונה הצפיות של השיר ביוטיוב עומד על כ-23 מיליון צפיות. סרטון השיר "אפס מאמץ" באתר יוטיוב לדף השיר באתר הספרייה הלאומית רעות ברזילי, ‏"היחיד שמבין באירוויזיון זה אני", באתר ‏מאקו‏, 26 במאי 2018 דור מאיר מועלם, ‏עקיצה וחלום: התמכרנו לשיר החדש של נטע ברזילי עם סטטיק ובן אל, באתר ‏מאקו‏, 1 ביולי 2021 ערן סויסה, חוזרת לסיטואציה: נטע ברזילי עוקצת את דורון מדלי, באתר ישראל היום, 30 ביוני 2021 דור מאיר מועלם , ‏לא צריכה מדליות, באתר ‏מאקו‏, 4 ביולי 2021 ספוטיפיי חושפת: זה השיר שהישראלים הכי אהבו השנה, באתר אייס, 20 בדצמבר 2021
נס (שיר)

"נס" הוא שיר שהוקלט על ידי הראפר הישראלי סאבלימינל, הזמר-יוצר הישראלי מאור אדרי והזמרת-יוצרת הישראלית אתי ביטון, מתוך אלבום האולפן הרביעי של סאבלימינל, צבע לחיים. השיר יצא לאור ב-21 במאי 2015, בהוצאת חברת התקליטים תאקט רקורדס, כסינגל השני מתוך האלבום. השיר הגיע למקום הראשון במדיה פורסט והיה להיט בישראל. השיר נכתב והופק על ידי סאבלימינל. בשנת 2020 פרסמו בפרוגי את רשימת "השירים שמדברים על ניסים", בה נכלל השיר "נס". נכתב עליו כי: "השיר מדבר על בחורה שרוצה שהקדוש ברוך הוא יעשה לה נס משמיים ויביא לה את בן הזוג שהיא חולמת עליו, ואז הוא מגיע... השיר קצבי ומגניב והיה להיט גדול מאוד אי שם ב-2015". כאשר הווידאו קליפ של "נס" יצא פורסמה כתבה במאקו אודותיו. הווידאו קליפ הרשמי של השיר פורסם ב-21 במאי 2015, ביום צאתו כסינגל. בדומה לווידאו קליפ של "חלום של כל גבר", גם ל"נס" יצא וידאו קליפ רשמי שבוים על ידי הבמאי איתן אשכנזי. התסריט נוצר על ידי תסריט סאבלימינל, וצולם במדבר יהודה ובתיאטרון הערבי-עברי ביפו, עם השתתפות של שחקנים ורקדנים רבים. נכון ליולי 2021, מונה הצפיות של הקליפ עומד על למעלה מ-3.9 מיליון צפיות. סרטון השיר "נס" באתר יוטיוב לדף השיר באתר הספרייה הלאומית צבע לחיים, נבדק ב-2021-07-01 אתי ביטון - לינקיפדיה, באתר www.linktone.co.il המצעד השבועי של מדיה פורסט, באתר mediaforest-group מוזיקה - נס גדול היה פה: השירים שמדברים על ניסים, באתר פרוגי, ‏2020-12-15 סאבלימינל: "בשיר החדש הלכתי עד הסוף, עד הקצה", באתר ‏מאקו‏, 21 במאי 2015 סאבלימינל מארח את מאור אדרי ואתי ביטון - נס | Ness - Subliminal Feat. Maor Edri & Eti Biton, נבדק ב-2021-07-01 המצעד השבועי של מדיה פורסט, באתר מדיה פורסט, ‏24-30 במאי 2015
נטפליקס אנימציה

נטפליקס אנימציה (באנגלית: Netflix Animation) הוא אולפן הנפשה אמריקאי בבעלות נטפליקס, שהוקם בשנת 2018. האולפן מפיק סדרות, סרטים וספיישלים מונפשים עבור שירות הסטרימינג נטפליקס. כאשר נטפליקס החלה לייצר תוכן מונפש מקורי בשנת 2013, כולם הופקו על ידי חברות צד שלישי, בעיקר על ידי DreamWorks Animation Television שבבעלות דרימוורקס הנפשה. עם זאת, בנובמבר 2018 הוכרז שנטפליקס תיצור תכנים מקוריים מונפשים, ביניהם קיד והטבעות הקוסמיות ומשפחת וילובי. אתר האינטרנט הרשמי של נטפליקס אנימציה (באנגלית) נטפליקס אנימציה, במסד הנתונים הקולנועיים IMDb (באנגלית)
מאוריציו בוסקאליה

מאוריציו בוסקאליה (באיטלקית: Maurizio Buscaglia; נולד ב-9 באפריל 1969 בבארי שבאיטליה) הוא מאמן כדורסל איטלקי המאמן את סקאבוליני פזארו מליגת העל האיטלקית. בעברו אימן מספר קבוצות באיטליה ואת הפועל חולון והפועל אילת מליגת העל. בנוסף לכך היה גם מאמנה של נבחרת הולנד. לאחר שאימן מספר שנים במחלקת הנוער של שני מועדונים בפרוג'יה, ושניים נוספים בבולוניה, בשנת 1996 קיבל בוסקילה הזדמנות כמאמן בוגרים כשחתם בפיוב די סאקו. את עונת 2001/2002, החל כששימש כעוזר המאמן במסטרה מהליגה האיטלקית השלישית, ובהמשך העונה מונה למאמן הראשי של הקבוצה. בשנת 2003, בוסקאליה חתם באקילה באסקט טרנטו מהליגה האיטלקית הרביעית. הוא אימן שם עד שנת 2007, כאשר בשנת 2005 עלה עם הקבוצה לליגה השלישית. לאחר מכן שב לאמן במסטרה ובהמשך בפרוג'ה, כאשר גם בקבוצות הללו הצליח לעלות ליגה מספר פעמים. בשנת 2010, שב בוסקאליה לבאקילה באסקט טרנטו. עונה לאחר מכן בוסקאליה עלה עם הקבוצה לליגה האיטלקית השנייה. בעונת 2013/2014, זכה עם הקבוצה בגביע האיטלקי של הליגה השנייה, כשבנוסף הוא העלה את הקבוצה ליגה. את עונת 2014/2015, סיים בוסקאליה עם קבוצתו במקום הרביעי, ונבחר למאמן העונה בליגה האיטלקית. עונת עונת 2015/2016 ביורוקאפ, הייתה העונה הראשונה שבוסקאליה וקבוצתו התשתתפו במפעל אירופי, כשבסיום אף נבחר למאמן העונה של התחרות. ב-22 ביולי 2019, חתם בוסקאליה לשנתיים בנבחרת הולנד. הוא הוביל את נבחרת הולנד לאליפות אירופה בכדורסל 2022 שם הפסידה את כל משחקיה בשלב הבתים. ב-2023 מונה במקומו אריק שיבק למאמנה של הולנד. ב-1 ביולי 2021, חתם בוסקאליה בהפועל חולון מהליגה הישראלית. בינואר 2022 פוטר מחולון. הוא הוחלף על-ידי גיא גודס שהוביל את חולון לזכייה באליפות בתום העונה. לאחר מכן עבר לאמן את נאפולי באסקט מליגת העל האיטלקית. בינואר 2023 חתם בהפועל אילת שעד אז ניצחה רק שלושה משחקים מתחילת עונת 2022/23. בהדרכתו של בוסקאליה ניצחה אילת שישה משחקים והפסידה בשמונה והצליחה להישאר בליגה. ביוני 2023 חזר בוסקאליה לאיטליה כאשר חתם בפזארו. מדיה וקבצים בנושא מאוריציו בוסקאליה בוויקישיתוף גיל ברק, ‏אריק שיבק מונה למאמנה של נבחרת הולנד, באתר ערוץ הספורט, 23 במאי 2023 מאמן חדש לחולון: מאוריציו בוסקאליה, באתר מנהלת ליגת העל בכדורסל, ‏1 ביולי 2021 ציוץ של Eurozone Basketball, באתר טוויטר, ‏22 ביוני, 2023
פטר ואן דן ברך

פטר ואן דן ברך (בהולנדית: Peter van den Berg; נולד ב-19 בדצמבר 1971) הוא כדורגלן עבר ומאמן כדורגל הולנדי, וכיום מאמן את קבוצת הנוער של מכבי תל אביב. ואן דן ברך נולד ברוטרדם שבהולנד ושיחק במחלקות הנוער של מועדון כדורגל לומברדיה המקומית. ב-1989 ערך את הופעת הבכורה שלו בקבוצה בוגרת באקסלסיור רוטרדם, אז ליגת המשנה ההולנדית. ב-1997 עבר לשחק בא.ז. אלקמאר והעפיל עם הקבוצה לליגת העל ההולנדית. ב-2000 עבר לשחק בוואלבייק. ב-2003 חזר לעיר רוטרדם כשחתם בפיינורד. בהמשך שיחק בוויטסה ארנהם ודן בוס. סך הכל שיחק ב-444 משחקים, כולם בליגות השונות בהולנד. ב-2009 חזר ואן דן ברך שוב לרוטרדם, הפעם לתפקיד במחלקת הנוער של ספרטה רוטרדם. ב-2013 עבר לקבוצה הבוגרת כעוזר מאמן. ב-2015 חתם כמאמן ואלבייק מליגת המשנה, ושם היה שנתיים שבסופם ירדה הקבוצה ליגה. ב-2018 מונה כמאמן במחלקת הנוער של פיינורד לעונה אחת. ב-2019 הצטרף לנבחרת ערב הסעודית עד גיל 21 כעוזר מאמן. ב-1 ביולי 2021 הצטרף ואן דן ברך למכבי תל אביב מליגת העל כעוזר המאמן של פטריק ואן לוון. פטר ואן דן ברך, באתר Transfermarkt פטר ואן דן ברך, באתר WorldFootball.net פטר ואן דן ברך, באתר FootballDatabase.eu פרופיל המאמן, באתר Transfermarkt פטר ואן דן ברך סוף סוף "בבית", באתר הרשמי של פיינורד, 15 ביולי 2003 (בהולנדית) פטר ואן דן ברך המאמן החדש של ואלבייק, באתר NOS,‏ 20 בפברואר 2015 (בהולנדית)
בנדר: זהב האימפריה

בנדר: זהב האימפריה (ברוסית: Бендер: Золото Империи) הוא סרט עלילתי רוסי, סרט המשך לסרט "בנדר: ההתחלה". את התפקידים הראשיים גילמו סרגיי בזרוקוב וארם וארדבניאן. הסרט הוקרן בבכורה ב-15 ביולי 2021. לסרט יש סרט המשך בשם בנדר: ההונאה האחרונה. הדמויות הראשיות של הסרט הן שני נוכלים, אוסיפ זדונייסקי ואיברהים בנדר. סרגיי בזרוקוב - איברהים בנדר ארם ורדבניאן - אוסיפ זדונייסקי ניקיטה קולורגריווי - מישקה יפונצ'יק טיסיה וילקובה - אווה מכולסקאיה אלכסנדר צקאלו - ראש בית הלוויות אולגה סוטולובה - אמו של אוסיפ ואשתו של איברגים בנדר גאריק חרלמוב - הבעלים של המסעדה ארטיום טקצ'נקו - אמטיסטוב יוליה מקרובה - כלתו של מישקה יפונצ'יק, אהובתו של אוסיפ פאבל דרוויאנקו - נסטור מאכנו יורי קולוקולניקוב - קוטובסקי ורה ברז'נבה אלכסנדר אילין אולג צ'וגונוב יוליה רוטברג אדוארד אורלוב הסרט צולם על ידי חברת Sreda שבבעלות אלכסנדר צקאלו בשיתוף פעולה עם ערוץ הטלוויזיה רוסיה-1. את הסרט ביים איגור זייצב, כשהקרנת הבכורה תתקיים ב-29 ביולי 2021. "בנדר: זהב האימפריה", במסד הנתונים הקולנועיים IMDb (באנגלית) "בנדר: זהב האימפריה", במסד הנתונים הקולנועיים KinoPoisk (ברוסית) קדימון הסרט קדימון הסרט Капитан Джек ВороБендер Плут Сергей Безруков охотится за бриллиантовым жезлом в первом трейлере фильма «Бендер. Начало» «Бендериана» нового века: в России снимут сериал про Остапа c Безруковым Безруков снялся в сериале про молодого Остапа Бендера На киноэкраны выйдут новые приключения Остапа Бендера